คนชรา-อสม.เฮ บัญชีกลางเร่งศึกษาจ่ายตรงเบี้ยยังชีพและค่าตอบแทน
นายแพทย์พฤฒิชัย&nbsp; ดำรงรัตน์&nbsp; รัฐมนตรีช่วยว่าการกระทรวงการคลัง เปิดเผยว่า ได้มอบนโยบายให้กรมบัญชีกลางศึกษาแนวทางในการจ่ายตรงเบี้ยยังชีพผู้สูงอายุ&nbsp; และค่าตอบแทนของอาสาสมัครสาธารณสุขประจำหมู่บ้าน (อสม.) โดยให้ศึกษากฎหมาย ระเบียบ หลักเกณฑ์ที่เกี่ยวข้อง เพื่อแก้ไขปัญหาความล่าช้าในการจ่ายเงินที่เกิดขึ้นกับผู้สูงอายุ และ อสม.
11 ธ.ค. 2552

นายแพทย์พฤฒิชัย  ดำรงรัตน์  รัฐมนตรีช่วยว่าการกระทรวงการคลัง เปิดเผยว่า ได้มอบนโยบายให้กรมบัญชีกลางศึกษาแนวทางในการจ่ายตรงเบี้ยยังชีพผู้สูงอายุ  และค่าตอบแทนของอาสาสมัครสาธารณสุขประจำหมู่บ้าน (อสม.) โดยให้ศึกษากฎหมาย ระเบียบ หลักเกณฑ์ที่เกี่ยวข้อง เพื่อแก้ไขปัญหาความล่าช้าในการจ่ายเงินที่เกิดขึ้นกับผู้สูงอายุ และ อสม. 
รมช.คลัง กล่าวว่า  ปัจจุบันการจ่ายเบี้ยยังชีพ และค่าตอบแทน อสม. กรมบัญชีกลางจะโอนเงินไปพักไว้ที่หน่วยงานต้นสังกัด แล้วให้จัดสรรและจ่ายให้แก่ผู้สูงอายุและ อสม.  แต่หากสามารถดำเนินการจ่ายเงินตรงให้กับผู้สูงอายุ และ อสม. ได้ จะช่วยให้ผู้สูงอายุ และ อสม. ได้รับเงินรวดเร็วขึ้น เนื่องจากไม่จำเป็นต้องพักเงินไว้กับหน่วยงานก่อนจะจ่ายออกไป
ทั้งนี้ เห็นว่า กรมบัญชีกลางมีระบบที่รองรับการเบิกจ่ายตรงอยู่แล้ว เนื่องจากได้ดำเนินโครงการในลักษณะดังกล่าวอยู่ จึงคาดว่าหากไม่ขัดต่อกฎหมายแล้ว ก็สามารถดำเนินการในเรื่องดังกล่าวได้